CELEX: 32016R1414
Language: fi
Date: 2016-08-24 00:00:00
Title: Komission täytäntöönpanoasetus (EU) 2016/1414, annettu 24 päivänä elokuuta 2016, tehoaineen syantraniiliproli hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

25.8.2016   
               
               
                  FI
               
               
                  Euroopan unionin virallinen lehti
               
               
                  L 230/16
               
            KOMISSION TÄYTÄNTÖÖNPANOASETUS (EU) 2016/1414,
      annettu 24 päivänä elokuuta 2016,
      tehoaineen syantraniiliproli hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan,
      sekä katsoo seuraavaa:
      
                  (1)
               
               
                  Yhdistynyt kuningaskunta vastaanotti 29 päivänä kesäkuuta 2011 asetuksen (EY) N:o 1107/2009 7 artiklan 1 kohdan mukaisesti yrityksiltä DuPont Crop Protection ja Syngenta Crop Protection hakemuksen tehoaineen syantraniiliproli hyväksymiseksi. Kyseisen asetuksen 9 artiklan 3 kohdan mukaisesti Yhdistynyt kuningaskunta, joka oli nimetty esitteleväksi jäsenvaltioksi, ilmoitti 10 päivänä elokuuta 2011 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.
               
            
                  (2)
               
               
                  Esittelevä jäsenvaltio toimitti 31 päivänä toukokuuta 2013 arviointikertomuksen luonnoksen komissiolle ja kopion siitä elintarviketurvallisuusviranomaiselle; siinä arvioitiin, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.
               
            
                  (3)
               
               
                  Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelijäjäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa 12 päivänä kesäkuuta 2014.
               
            
                  (4)
               
               
                  Elintarviketurvallisuusviranomainen toimitti 18 päivänä elokuuta 2014 hakijalle, jäsenvaltioille ja komissiolle päätelmänsä siitä, voidaanko tehoaineen syantraniiliproli olettaa täyttävän asetuksen (EY) N:o 1107/2009 (2) 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä julkisesti saataville. Päätelmien tarkistettu versio julkaistiin 11 päivänä marraskuuta 2014 ja 28 päivänä toukokuuta 2015 (3).
               
            
                  (5)
               
               
                  Komissio esitteli 13 päivänä heinäkuuta 2015 pysyvälle kasvi-, eläin-, elintarvike- ja rehukomitealle syantraniiliprolia koskevan tarkastelukertomuksen ja asetusluonnoksen syantraniiliprolin hyväksymisestä.
               
            
                  (6)
               
               
                  Hakijalle annettiin mahdollisuus esittää huomautuksensa tarkastelukertomuksesta.
               
            
                  (7)
               
               
                  Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta. Näin ollen syantraniiliproli on aiheellista hyväksyä.
               
            
                  (8)
               
               
                  Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia. Erityisesti on aiheellista edellyttää lisää vahvistavia tietoja.
               
            
                  (9)
               
               
                  Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (4) liitettä olisi muutettava.
               
            
                  (10)
               
               
                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Tehoaineen hyväksyminen
      Hyväksytään liitteessä I esitetty tehoaine syantraniiliproli kyseisessä liitteessä vahvistetuin edellytyksin.
      2 artikla
      Täytäntöönpanoasetuksen (EU) N:o 540/2011 muuttaminen
      Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
      3 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 24 päivänä elokuuta 2016.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 309, 24.11.2009, s. 1.
      
         (2)  EFSA Journal 2014;12(9):3814. Saatavilla verkossa osoitteessa www.efsa.europa.eu.
      
         (3)  EFSA Journal 2014;12(9):3814. Saatavilla verkossa osoitteessa www.efsa.europa.eu
      
         (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
      
         LIITE I
         
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Hyväksymispäivä
                  
                  
                     Hyväksynnän päättymispäivä
                  
                  
                     Erityiset säännökset
                  
               
                     Syantraniiliproli
                     CAS-numero:
                     736994-63-1
                     CIPAC-numero: ei annettu.
                  
                  
                     3-bromi-1-(3-kloori-2-pyridyyli)-4′-syano-2′-metyyli-6′-(metyylikarbamoyyli) pyratsoli-5-karboksanilidi
                  
                  
                     ≥ 940 g/kg
                     IN-Q6S09 enint. 1 mg/kg
                     IN-RYA13 enint. 20 mg/kg
                     Metaanisulfonihappo enint. 2 g/kg
                     Asetonitriili enint. 2 g/kg
                     Heptaani enint. 7 g/kg
                     3-pikoliini enintään 3 g/kg.
                  
                  
                     14. syyskuuta 2016
                  
                  
                     14. syyskuuta 2026
                  
                  
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon syantraniiliprolia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 a)
                              
                              
                                 käyttäjille aiheutuviin riskeihin;
                              
                           
                                 b)
                              
                              
                                 vesieliöille, mehiläisille ja muille kuin kohdelajina oleville niveljalkaisille aiheutuvaan riskiin:
                              
                           
                                 c)
                              
                              
                                 pölytykseen vapautetuille mehiläisille ja kimalaisille aiheutuvaan riskiin, kun ainetta käytetään kasvihuoneissa;
                              
                           
                                 d)
                              
                              
                                 pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot.
                              
                           Käyttöedellytyksiin on tarvittaessa sisällyttävä riskinhallintatoimenpiteitä.
                     Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot vedenkäsittelyprosessien vaikutuksesta pinta- ja pohjavedessä esiintyvien jäämien luonteeseen, kun pintavettä tai pohjavettä otetaan juomavedeksi kahden vuoden kuluessa siitä, kun ohjeasiakirja vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen on hyväksytty.
                  
               
            (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
      
      
         LIITE II
         Lisätään täytäntöönpanoasetuksen (EU) N:o 540/2011 liitteessä olevaan B osaan kohta seuraavasti:
         
            
                        Numero
                     
                     
                        Nimi, tunnistenumero
                     
                     
                        IUPAC-nimi
                     
                     
                        Puhtaus (*)
                        
                     
                     
                        Hyväksymispäivä
                     
                     
                        Hyväksynnän päättymispäivä
                     
                     
                        Erityiset säännökset
                     
                  
                        ”99
                     
                     
                        Syantraniiliproli
                        CAS-numero:
                        736994-63-1
                        CIPAC-numero: ei annettu.
                     
                     
                        3-bromi-1-(3-kloori-2-pyridyyli)-4′-syano-2′-metyyli-6′-(metyylikarbamoyyli) pyratsoli-5-karboksanilidi
                     
                     
                        ≥ 940 g/kg
                        IN-Q6S09 enint. 1 mg/kg
                        IN-RYA13 enint. 20 mg/kg
                        Metaanisulfonihappo enint. 2 g/kg
                        Asetonitriili enint. 2 g/kg
                        Heptaani enint. 7 g/kg
                        3-pikoliini enintään 3 g/kg.
                     
                     
                        14. syyskuuta 2016
                     
                     
                        14. syyskuuta 2026
                     
                     
                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon syantraniiliprolia koskevan tarkastelukertomuksen päätelmät ja erityisesti sen lisäykset I ja II.
                        Kokonaisarvioinnissa jäsenvaltioiden on kiinnitettävä erityistä huomiota
                        
                                    a)
                                 
                                 
                                    käyttäjille aiheutuviin riskeihin;
                                 
                              
                                    b)
                                 
                                 
                                    vesieliöille, mehiläisille ja muille kuin kohdelajina oleville niveljalkaisille aiheutuvaan riskiin:
                                 
                              
                                    c)
                                 
                                 
                                    pölytykseen vapautetuille mehiläisille ja kimalaisille aiheutuvaan riskiin, kun ainetta käytetään kasvihuoneissa;
                                 
                              
                                    d)
                                 
                                 
                                    pohjaveden suojeluun, kun ainetta käytetään alueilla, joilla on herkkä maaperä ja/tai epäsuotuisat ilmasto-olot.
                                 
                              Käyttöedellytyksiin on tarvittaessa sisällyttävä riskinhallintatoimenpiteitä.
                        Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot vedenkäsittelyprosessien vaikutuksesta pinta- ja pohjavedessä esiintyvien jäämien luonteeseen, kun pintavettä tai pohjavettä otetaan juomavedeksi kahden vuoden kuluessa siitä, kun ohjeasiakirja vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen on hyväksytty.”
                     
                  
         
            (*)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.